	Napirend: 1.

	

	Ügyiratszám: 
	LIS/196-30/2019.

	ELŐTERJESZTÉS

a Képviselő-testület 2019. április 15-i nyilvános ülésére


	Tárgy: 
	Tanyagondnoki munkakör betöltésére álláspályázat kiírása


	Előterjesztő:
	Tóth Csaba polgármester



	Készítette: 
	Szalainé Lakatos Adrienn ügyintéző


	Meghívottak: 
	-

	Előterjesztést látta: 


	...................................................

Tisztelt Képviselő-testület! 

Orbán Attila tanyagondnok munkakörben foglalkoztatott közalkalmazottunk 2019. április 09. napján írásban jelezte, hogy családi okok miatt a munkaköre ellátásához szükséges Tanyagondnoki képesítést biztosító tanfolyamon nem tud részt venni. Ennek hiányában kérte karbantartói munkakörbe történő átminősítését.
A tanyagondnoki szolgálat zavartalan működéséhez pályázat kiírása indokolt, melyet az előterjesztés 1. számú melléklete tartalmaz. 

A tanyagondnoki álláshirdetést a www.kozigallas.hu oldalon szükséges publikálni.

Orbán Attila vállalta, hogy feladatát mindaddig ellátja, míg a pályázati folyamat nem zárul le, az új tanyagondnok kinevezése nem történik meg.
Tisztelt Képviselő-testület!
Kérem a Tisztelt Képviselő-testületet, hogy az előterjesztést megvitatni, a határozati javaslatot elfogadni szíveskedjenek.
HATÁROZATI JAVASLAT
...………/2019. (IV.15.) Képviselő-testületi határozat

1. Lesenceistvánd Község Önkormányzat Képviselő – testülete az 1. számú melléklet szerinti pályázati kiírással egyetért.
2. Lesenceistvánd Község Önkormányzat Képviselő-testülete felkéri a polgármestert, hogy a pályázat www.kozigallas.hu oldalon történő megjelenéséről gondoskodjon.
Felelős: 
Tóth Csaba polgármester
Határidő: 
azonnal
Lesenceistvánd, 2019. április 12.
Tóth Csaba 

polgármester

1. számú melléklet
Lesenceistvánd Község Önkormányzat 

a "Közalkalmazottak jogállásáról szóló" 1992. évi XXXIII. törvény 20/A. § alapján 

pályázatot hirdet
Tanyagondnok 

munkakör betöltésére. 

A közalkalmazotti jogviszony időtartama:
határozatlan idejű közalkalmazotti jogviszony 

Foglalkoztatás jellege: 

Teljes munkaidő 

A munkavégzés helye:

Veszprém megye, 8319 Lesenceistvánd, Kossuth u.145.

A munkakörbe tartozó, illetve a vezetői megbízással járó lényeges feladatok:

A hatályos jogszabályok alapján az illetékességi területen a tanyagondnok munkakörébe tartozó feladatok. 
Illetmény és juttatások:
Az illetmény megállapítására és a juttatásokra a "Közalkalmazottak jogállásáról szóló" 1992. évi XXXIII. törvény rendelkezései az irányadók. 
Pályázati feltételek:
· Középfokú iskolai végzettség (legalább szakmunkás bizonyítvány), 
· Legalább „B” kategóriás , érvényes  vezetői engedély, 
· Vagyonnyilatkozat tételi eljárás lefolytatásnak vállalása,
·  Magyar állampolgárság, cselekvőképesség, büntetlen előélet 
A pályázat elbírálásánál előnyt jelent:
· Középiskolai érettségi bizonyítvány , 
· helyismeret 
A pályázat részeként benyújtandó iratok, igazolások:
· A pályázati feltételeknek való megfelelést tanúsító okiratok másolatai, szakmai önéletrajz, 90 napnál nem régebbi erkölcsi bizonyítvány, nyilatkozat a tanyagondnoki képesítés megszerzésének 2 éven belüli vállalásáról, hozzájáruló nyilatkozat a pályázat elbírálásában résztvevők számára az iratok megismeréséhez, nyilatkozat arról, hogy pályázatának nyilvános ülésen történő tárgyalásához hozzájárul, vagy kéri zárt ülés tartását.

A munkakör betölthetőségének kezdő időpontja:

A munkakör legkorábban 2018. május 10. napjától tölthető be. 

A pályázat benyújtásának határideje: 2019. május 6. 

A pályázati kiírással kapcsolatosan további információt Tóth Csaba polgármester ad, a 87/436-151/20. melléken, vagy a 06-70/313-9372 -es telefonszámon.

A pályázatok benyújtásának módja: 
· Postai úton, a pályázatnak a Lesenceistvánd Község Önkormányzat címére történő megküldésével (8319 Lesenceistvánd, Kossuth u.145.) Kérjük a borítékon feltüntetni a munkakör megnevezését: „Tanyagondnok”
· Elektronikus úton Tóth Csaba polgármester részére a polgarmester@lesenceistvand.hu e-mail címen keresztül. 
· Személyesen: Tóth Csaba polgármester, Veszprém megye, 8319 Lesenceistvánd, Kossuth u.145.

A pályázat elbírálásának határideje: 2019. május 8. A pályázatot Lesenceistvánd Község Önkormányzat Képviselő-testülete bírálja el.

